Registrácia 
spoločenstva vlastníkov bytov a nebytových priestorov
Pri registrácii je potrebné postupovať v zmysle zákona č. 182/1993 Z. z. o vlastníctve bytov a nebytových priestorov v znení neskorších predpisov (ďalej len cit. zákon)
K zápisu spoločenstva do registra je potrebné Okresnému úradu Žilina, odboru všeobecnej vnútornej správy, oddeleniu správnemu, štátneho občianstva a matrík predložiť:
Žiadosť v listinnej forme „Návrh na zápis SVBaNP“, (1_Vzor_listu_Navrh_na_zápis_SVBaNP_do_registra) ktorú je povinný podať zvolený predseda alebo poverený vlastník bytu do 30 dní od schválenia zmluvy o spoločenstve na OÚ v sídle kraja s úradne osvedčeným podpisom. Súčasťou predmetnej žiadosti sú i prílohy v zmysle /§7, ods. 2 cit. zákona/, a to: 
•	zmluvu o spoločenstve v dvoch vyhotoveniach (originál), ktorá musí obsahovať /§7a, ods. 3 cit. zákona/:

          - názov a sídlo spoločenstva,
          - orgány spoločenstva a ich právomoc,
          - spôsob správy spoločných častí domu, spoločných zariadení domu,     
            spoločných nebytových priestorov, príslušenstva a pozemku,
          - úpravu práv a povinností vlastníkov bytov a nebytových priestorov v dome,
          - úpravu majetkových pomerov spoločenstva,
          - spôsob a oprávnenie hospodárenia s prostriedkami fondu prevádzky, údržby 
            a opráv.

•	zápisnicu zo zhromaždenia alebo schôdze vlastníkov bytov a nebytových priestorov v dome (originál), (zápisnica obsahuje údaje o počte všetkých vlastníkov, o počte prítomných vlastníkov, uznášaniaschopnosť, priebeh hlasovania) + Uznesenie (na zápisnici aj uznesení podpisy – predseda, zapisovateľ a 2ja overovatelia),

•	prezenčnú listinu (originál) (zoznam vlastníkov bytov a nebytových priestorov podľa úplného listu vlastníctva) alebo hlasovaciu listinu a výsledok písomného hlasovania,

•	údaje zvoleného predsedu potrebné na vyžiadanie výpisu z registra trestov (2_Vzor_listu_Vypis_z_RT),

•	doklad o poskytnutí rodného čísla predsedu (3_Vzor_listu_Poskytntuie_RČ),

•	údaje podľa osobitného predpisu potrebné na účel overenia vlastníckeho práva k domu (list vlastníctva), (5_Vzor_listu_Údaje_na_účel_overenia_vlastníckeho_práva_k_domu)

•	pri zmene formy správy je potrebné predložiť i výpoveď zmluvy o výkone správy (musí byť uvedená výpovedná lehota ukončenia zmluvy o výkone správy) alebo čestné prehlásenie, že v bytovom dome nebola dlhodobo vykonávaná žiadna forma správy (správa bytového domu prebiehala svojpomocne). Čestné prehlásenie musia podpísať všetci majitelia bytov.

•	súčasťou návrhu je i doklad o zaplatení správneho poplatku vo výške 33,- € 

Konanie o registrácií začne dňom, keď je OÚ ZA doručený predmetný návrh (žiadosť) na zápis do registra spoločenstiev obsahujúci vyššie uvedené náležitosti /prílohy/. Správny orgán vykoná zápis do registra do 15 dní od začatia konania /v prípade, že predložený návrh s prílohami spĺňa náležitosti v zmysle cit. zákona/. Správny orgán do 3 dní po zápise do registra zašle spoločenstvu 1 vyhotovenie zmluvy o spoločenstve, na ktorom vyznačí deň zápisu do registra.
	Registrový úrad prideľuje IČO spoločenstvu a poradové číslo.

	V prípade, že je súčasťou registrácie i žiadosť o výpis z SVBaNP je potrebné priložiť 5,- € kolok a listinnú žiadosť o výpis z SVBaNP (4_Vzor_listu_Žiadosť_o_výpis_z SVBaNP).